Bell 204/205

Τα Bell 204 και Bell 205 είναι πολιτικές εκδόσεις του περίφημου στρατιωτικού ελικοπτέρου UH-1 Iroquois. Αυτά τα μοντέλα χρησιμοποιούνται σε πολλούς ρόλους, όπως αεροψεκασμούς, μεταφορά φορτίων και επιβατών, μεταφοράς τραυματιών, αστυνόμευσης και αεροπυρόσβεσης.

Εξέλιξη 
Η Bell σχεδίασε το Μοντέλο 204 το 1955, ανταποκρινόμενη στην απαίτηση του Αμερικανικού Στρατού για ένα ελικόπτερο γενικής χρήσης. Το Bell 204 αποτέλεσε ένα τεράστιο βήμα μπροστά στην σχεδίαση των ελικοπτέρων, καθώς ήταν το πρώτο ελικόπτερο που χρησιμοποιούσε κινητήρα τουρμποσάφτ. Αυτό το είδος κινητήρα βελτίωσε την πρακτικότητα του ελικοπτέρου, δίνοντάς του μικρότερο βάρος και καλύτερη αναλογία δύναμης και βάρους, χαμηλότερη κατανάλωση καυσίμου και μικρότερο επιχειρησιακο κόστος και κόστος συντήρησης. Η χρήση του κινητήρα τουρμποσάφτ στο Bell 204 επέτρεψε την μεταφορά φορτίου σε ικανοποιητική ακτίνα και με ικανοποιητικές ταχύτητες, γεγονός που έκανε το Bell 204 και το Bell 205 τα πιο επιτυχημένα δυτικά ελικόπτερα.

To Bell 204 έκανε την πρώτη του πτήση στις 22 Οκτωβρίου 1956 και οι δοκιμές εξέλιξής του ολοκληρώθηκαν το 1959. Το πρώτο πολιτικό Bell 204B παραδόθηκε το 1961. Το Μοντέλο 205A-1 που ακολούθησε είναι παρόμοιο με το UH-1H και συγκριτικά με το Bell 204 είναι μακρύτερο, μεγαλύτερο, με δυνατότερο κινητήρα και καλύτερες επιδόσεις.

Περισσότερα από 60 πολιτικά Bell 204B είχαν παραδοθεί μέχρι το 1967, ενώ πολλά ελικόπτερα κατασκευάστηκαν από την Agusta-Bell μέχρι το 1973. Συνολικά κατασκευάστηκαν περισσότερα από 12,000 Bell 205 από την Bell και την Agusta-Bell μέχρι τις αρχές της δεκαετίας του 1980, ενώ πολλά πρώην στρατιωτικά -204 και -205 μετατράπηκαν για πολιτική χρήση.

Εκδόσεις

Bell 204 
Ονομασία της Bell για το UH-1B.
 Bell 204B - Πολιτικό ή στρατιωτικό μεταφορικό ελικόπτερο, προερχόμενο από το UH-1B.
 Agusta-Bell AB 204 - Πολιτικό ή στρατιωτικό μεταφορικό ελικόπτερο. Κατασκευασμένο κατόπιν αδείας από την Agusta στην Ιταλία.
 Fuji-Bell 204B-2 - Πολιτικό ή στρατιωτικό μεταφορικό ελικόπτερο. Κατασκευασμένο κατόπιν αδείας από την Fuji Heavy Industries στην Ιαπωνία.

Bell 205 

Ονομασία της Bell για το UH-1H.
 Bell 205A-1 - Πολιτικό ή στρατιωτικό μεταφορικό ελικόπτερο, προερχόμενο από το UH-1H.
 Agusta-Bell 205 - Πολιτικό ή στρατιωτικό μεταφορικό ελικόπτερο. Κατασκευασμένο κατόπιν αδείας από την Agusta στην Ιταλία.
 Agusta-Bell 205A-1 - Τροποποιημένη έκδοση του Agusta-Bell (AB) 205.
 Fuji-Bell 205A-1 - Πολιτικό ή στρατιωτικό μεταφορικό ελικόπτερο. Κατασκευασμένο κατόπιν αδείας από την Fuji Heavy Industries στην Ιαπωνία.
 Bell 205B- Αρχική έκδοση της Bell για το 210 κατασκευασμένο στα τέλη της δεκαετίας του 1970. Κατασκευάστηκαν και πουλήθηκαν μόνο 5. Έφερε το ρύγχος του 212, δυνατότερο κινητήρα Lycoming T53-17, Κιβώτιο ταχυτήτων K-Flex, κύριο και ουραίο στροφείο από το 212.

Πειραματικά μοντέλα 
 Agusta-Bell 205BG - Πρωτότυπο με δύο Gnome Η 1200 turboshaft κινητήρες.
 Agusta-Bell 205TA - Πρωτότυπο με δύο Turbomeca Astazous turboshaft κινητήρες.
 Bell 208 Το 1965 η Bell πειραματίστηκε με ένα δικινητήριο πρωτότυπο μοντέλου 208 «Twin Huey», Το οποίο ήταν ένα UH-1D το οποίο έφερε δύο T72-T-2 turboshaft κινητήρες που κατέληγαν σε ένα κοινό κιβώτιο μετάδοσης. Το πείραμα αυτό έγινε αποκλειστικά με πόρους της εταιρίας.

Αναβαθμίσεις 
 Bell 210 - Ονομασία της Bell Helicopters για τα επανακατασκευασμένα UH-1H τα οποία πουλούνταν σε πολιτικούς χρήστες.
 Global Eagle - Ονομασία της Pratt & Whitney Canada για ένα τροποποιημένο UH-1H το οποίο έφερε τον νέο κινητήρα Pratt & Whitney Canada PT6C-67D, τροποποιημένο ουραίο στροφείο και άλλες μικρές αλλαγές με σκοπό την αύξηση της εμβέλειας και την μείωση της κατανάλωσης καυσίμου σε σχέση με το Bell 212.

Μεταγενέστερα μοντέλα 
 Bell 211 - Το HueyTug ήταν μία εμπορική έκδοση του UH-1C με αναβαθμισμένη μετάδοση, μακρύτερο κύριο στροφείο, μεγαλύτερη ουρά, ΄δομικά ενισχυμένη άτρακτο, σύστημα ελέγχου σταθερότητας και κινητήρα Lycoming T55-L-7 ισχύος 2,650 ίππων.
 Bell 212 - Ονομασία της Bell Helicopters για το UH-1N.
 Bell 214 Huey Plus - Ενισχυμένη δομικά έκδοση του Bell 205 με μεγαλύτερο κινητήρα, κατάλληλο για επιχειρήσεις σε μεγάλα υψόμετρα και θερμά κλίματα. Αργότερα εξελίχθηκε στο μεγαλύτερο, δικινητήριο Bell 214ST.
 Bell 412 - Ελικόπτερο Bell 212 με τετράφυλλο σύστημα στροφείου.

Χρήστες

Πολιτικοί Χρήστες 

 Heli-North Aviation

 Helicol Colombia

 Air America

 Helipro

 Aeroavia

 Heliswiss

 Bell Helicopters
 Clear Creek Copters
 Helipro Completions
 Rotorcraft Support
 San Joaquin Helicopters

Κυβερνητικοί χρήστες 

 Δασική Υπηρεσία της Καλιφόρνια
 NASA
 Συνοριοφυλακή των ΗΠΑ
 Τμήμα Φυσικών Πόρων της Πολιτείας της Ουάσινγκτον

Πυροσβεστικοί χρήστες 

 Δασική Υπηρεσία

 Πυροσβεστική υπηρεσία της επαρχείας Orange
 Πυροσβεστική υπηρεσία του Σακραμέντο
 Πυροσβεστική υπηρεσία της επαρχείας Κερν
 Πυροσβεστική υπηρεσία του Λος Άντζελες
 Πυροσβεστική υπηρεσία της επαρχείας του Λος Άντζελες
 Δασική υπηρεσία της Φλόριντα
 CalFire

Ιατρικοί χρήστες 

 Υπηρεσίες έκτακτης ανάγκης της επαρχείας Νταιρ (Dare County EMS)

Αστυνομικοί χρήστες 

 Ομοσπονδιακή αστυνομία της Βραζιλίας

 Ομοσπονδιακή αστυνομία του Μεξικού

 Μητροπολιτική αστυνομία του Λας Βέγκας
 Αστυνομία του Λος Άντζελες
 Γραφείο του Σερίφη της επαρχείας Μονρώ
 Αστυνομία της Νέας Υόρκης
 Γραφείο του Σερίφη της επαρχείας Σαν Μπερναντίνο
 Γραφείο του Σερίφη της επαρχείας του Σαν Ντιεγκο
 Γραφείο του Σερίφη της επαρχείας Σεμινόλ
 Γραφείο του Σερίφη της επαρχείας Βεντούρα

Το Bell 205 σε Ελληνική υπηρεσία 

Η Ελληνική Πολεμική Αεροπορία χρησιμοποιεί έντεκα Bell 205 σε ρόλους μεταφοράς προσωπικού, υλικών και έρευνας και διάσωσης. Τα ελικόπτερα επιχειρούν από την 112 Πτέρυγα Μάχης στην Ελευσίνα διατίθενται επιχειρησιακά στην 358 Μοίρα «Φαέθων» ενώ συντηρούνται και υποστηρίζονται από τη Μοίρα Συντήρησης Ελικοπτέρων (ΜΣΕ/Π).

Σχετικές εξελίξεις 

 Bell 212
 Bell 214
 Bell 412
 UH-1 Iroquois
 UH-1N Twin Huey
 UH-1Y Venom
 AH-1 Cobra

Παραπομπές

Πηγές
 
 
 
 
 
 Specifications for 204, 205 and 214 Huey Plus

Εξωτερικοί σύνδεσμοι 

 Το Bell 205 στην επίσημη ιστοσελίδα της Ελληνικής Πολεμικής Αεροπορίας
 Το Bell 205 στο FAS.org
 Το UH-1B στο Mojojets.com
 Το UH-1H στο Mojojets.com
 Τα Bell 204/205 στο airliners.net
 Βιντεο του Bell 205 στο flightlevel350.com

Πολιτικά ελικόπτερα
Ελικόπτερα της Ελληνικής Πολεμικής Αεροπορίας
Ελικόπτερα γενικής χρήσης
Αεροσκάφη Bell